**Народно читалище „Пано Ангелов 1926“**

**с. Брод общ. Димитровград**

**Годишна програма за развитие на читалищната дейност и Културен календар на Община Димитровград за 2020год.**

**I.Въведение:**Предложението за развитие на читалищната дейност на НЧ“Пано Ангелов 1926“с.Брод е съобразено по чл.26,ал.1 от ЗНЧ и прието на заседание на ЧН с Протокол №12 от 10.10.2019 год.

Годишната програма за развитие на читалището е съобразена с ЗНЧ и има за цел да утвърди читалището като стабилна институция за развитие на културната дейност в селото ни.Читалищато е носител на българския дух и култура през вековете и носи в себе си традиции, възпитание и благотворителност, които са в основата на неговата дейност.

**ІІ.Основна цел:** Развитие и институционално укрепване на читалището , като местен център с културно-просветна, информационна и социална функции. Превръщане на читалището в съвременен ефективен център , предлагащ удовлетворяване на всички потребности и интереси , свързани с духовното и културно израстване на населението.

**Приоритети:**

1.Запазване на национални и местни традиции и обичаи

2.Осигуряване на достъп на информация и обогатяване на дейността и усъвършенстване на предлагания продукт

3.Поддържане на материално –техническата база чрез собствени приходи и реализирани проекти.

**III.Основни дейности:**

**1.Библиотечна дейност**

Библиотечната дейност е една от основните функции на читалището.Библиотеката осигурява свободен достъп за своите читатели и да работи за привличане на нови читатели сред младите хора, за създаване на трайни навици за четене и получаване на знания.В рамките на тези дейности с помощта на различни методи и форми на работа /уреждане на кътове с литература ,среща с ученици ,литературни четения/ се създават условия за пълноценно ползване на библиотечния фонд.

Основни задачи:

* Превръщането на библиотеката в информационно – образователен център за хората от различни възрасти и поддържане на интернет услуги

- Обогатяване на библиотечния фонд с нови заглавия от различни области на знанието

- внедряване на ИКТ в библиотечната дейност

- изграждане на тематични кътове, посветени на забележителни годишнини на автори и празници от календара

**2.Развитие на любителското художествено творчество**

Целенасочена работа , насочена към опазване и съхраняване на фолклора и традиционното народно богатство и създаване на условия и възможности за тяхното развитие и популяризиране.

Основни задачи:

* Организиране на изяви по различни поводи, чествания и годишнини и повишаване качеството на художествения продукт
* Работа с деца , млади хора и възрастни с цел разнообразяване на техния живот
* Участия в престижни културни събития в Община Димитровград, региона , страната и извън нея
* Сформиране на кръжоциза работа с децата, певческа група и нови самодейни форми.
* Инициативност при провеждане на местни празници и традиции
* Запазване на културното наследство и обогатяване на етнографската музейна сбирка
* Извършване на краеведческа дейност

**3.Стопанска дейност и поддържане на материалната база**

Материално техническата база на читалището включва сградния фонд, оборудването и обзавеждането на библиотеката и др. помещения с цел създаване на по-добри условия за работа на потребители и персонал.

Основни задачи:

* Кандидатстване по проекти и програми с цел набавяне на финансови средства за подобряване на финансовото състояние и материалната база на читалището

**ІV. Предложения за културни мероприятия провеждани от читалището**

1.Културни събития с регионално значение

 - „Гергьовден цветен и зелен ,като Великден благословен”- 05.05.2020г. от 18 ч. в двора на храм „Сети Георги“ с. Брод

 - „Гласовете Ви чувам…” 05.09.2020 г. от 19 ч. в читалището

 2.Културни събития с местно значение

 -Йордановден – 06.01.2020 г. от 11 ч.

 - Бабин ден – 21.01.2020 г. от 14 ч.

 - Ден на самодееца- 01.03.2020 г. от 14 ч.

 - Трифон Зарезан – 14.02.2020 г. от 11 ч.

 -Дет на християнското семейство – 21.11.2020 г. от 16ч.

 3.Църковни празници

 - Света Неделя – 07.07.2020 г. –събор на селото на параклиса

 - Коледа- 22.12.2020 г. в читалището

**Към читалището действат различни по жанр самодейни състави:**

Фолклорна група, група за патриотични песни, група за стари градски песни, детска група за художествено слово.

Клубове - Трета възраст и Тихи игри

Кръжоци – Цветарство, Кулинарство ,Сръчните ръце на баба, Знам и мога

Кръжоците да разширяват своята дейност чрез участия в различни празници и изложби както в читалището така и на общинско ниво.

**V.Заключителна част**

 Изпълнението на програмата ще даде възможност за реализиране на набелязаните цели и задачи- опазване и съхраняване на културното ни наследство, утвръждаване на празниците, развитие на любителското творчество, реализирането на разнообразни и иновативни инициативи , ще допринесе за обогатяване на културния живот в селото,усвояването на знания за новите информационни технологии, ще отвори врата към необятното глобално пространство.

Председател на ЧН:………………………….

 /Д.Маринова/